BMT bosh kotibi o‘rinbosari 13—17-oktabr kunlari Myanmada bo‘ladi

BMT bosh kotibining siyosiy masalalar bo‘yicha o‘rinbosari Jeffri Feltman 13—17-oktabr kunlari Myanmada bo‘ladi va Rakxayn shtatidagi vaziyatni izga solish imkoniyatlarini ko‘rib chiqadi. Bu haqda xalqaro tashkilot matbuot xizmati ma’lum qildi, deya xabar beradi “TASS”.

 Jeffri Feltman.
“Feltman shtat shimolida zo‘ravonliklarga chek qo‘yish, aholiga gumanitar yordam ko‘rsatilishini ta’minlash, qochoqlar qaytarilishi uchun sharoit yaratish kabi masalalarni Myanma rasmiylari bilan yaqin hamkorlikda hal etish yuzasidan maslahatlashuvlar olib boradi”, — deyiladi matbuot xizmati xabarida.
Ma’lumot uchun, Xalqaro migratsiya tashkilotiga ko‘ra, Bangladeshga Rokxayn shtatidan qochib o‘tgan roxinja vakillari soni 520 ming kishiga yaqinlashdi.